**ROMÂNIA**

**JUDEŢUL ARAD**

**COMUNA ŞILINDIA**

Şilindia, nr.384, cod 317330 tel.0257/372700,0257/372701,Fax 0257/372703 e-mail: primariasilindia@gmail

**CONSILIUL LOCAL**

**H O T Ă R Â R E A Nr. 66**

Din 01 septembrie 2023

**privind avizarea Strategiei de contractare și a Documentației de atribuire pentru delegarea gestiunii** **unor activități componente ale serviciului de salubrizare în județul Arad, Zona 3**

Consiliul local al comunei Şilindia,

Având în vedere:

-Proiectul de hotărâre prezentat de primar şi avizat de comisia de specialitate şi secretar;

-Raportul de Specialitate nr.................. al ......................... prin care se propune avizarea Strategiei de contractare și a Documentației de atribuire pentru Delegarea gestiunii unor activități componente ale serviciului de salubrizare în județul Arad Zona 3.

În temeiul prevederilor:

-art. 129 alin.1, alin. 2 lit. b), lit. c) și lit. d), alin. 4 lit. e), alin.6 lit. b), alin.7 lit. n) art. 139 alin. 1, alin. 3 lit. h din OUG nr. 57/2019 privind Codul Administrativ, cu modificările și completările ulterioare,

-art. 30 alin. 1 și alin. 5, art. 32 alin. 2 din Legea nr. 51/2006 a Serviciilor comunitare de utilităţi publice, cu modificările şi completările ulterioare,

-art. 14^2 din ﻿ Lg. nr. 101/2006 serviciului de salubrizare a localităţilor, republicată, cu modificările și completările ulterioare,

-art. 104 alin. 1 lit c) din Legea nr. 98/2016 privind achizițiile publice, cu modificările și completările ulterioare,

-art. 9 alin. (2) și (3) din H.G. 395/2016 pentru aprobarea normelor de aplicare a Legii 98/2016 privind achizițiile publice, cu modificările și completările ulterioare,

-art. 2009 şi urm. Cod civil, cu modificările și completările ulterioare,

-Statutul Asociaţiei de Dezvoltare Intercomunitară SIGD Arad,

-Referatul de aprobare al primarului comunei Şilindia;

-Numărul de ..... voturi „ pentru” ... „abțineri”...„împotrivă” al consilierilor din total de 9;

-Avizul favorabil al comisiei de specialitate ;

În temeiul art.129,alin.(1),alin.(2),lit.c) art.133, art. 136 alin.(1),art. 139 alin.(1) şi art. 196 alin.1 lit.a din O.U.G nr. 57/2019 privind Codul Administrativ ,

**H O T Ă R Ă Ş T E:**

**Art. 1.** Se aprobă ”Strategia de contractare privind încheierea contractului având ca obiect „Delegarea gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad, zona 3” prevăzută în Anexa nr.1 la prezenta hotătâre şi care face parte integrantă din aceasta.

**Art. 2.** Se aprobă ”Studiul de fundamentare/oportunitate al deciziei de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad, zona 3”, pentru procedura de achiziție publică - negociere fără publicarea prealabilă a unui anunț de participare, în vederea atribuirii Contractului de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad, ZONA 3, prevăzut în Anexa nr. 2 la prezenta hotătâre şi care face parte integrantă din aceasta.

Art. 3. Se aprobă ca procedura de achiziție publică să se facă prin negociere fără publicarea prealabilă a unui anunț de participare, iar delegarea gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad, ZONA 3, să se facă pentru o perioadă de 12 luni, de la data de începere a contractului.

**Art. 4.** Se avizează „Documentația de atribuire în vederea demarării procedurii de negociere fără publicarea unui anunț de participare, în vederea atribuirii Contractului de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad, zona 3”, compusă din: caiet de sarcini și anexe la acesta, fișa de date a achiziției, formulare, model de contract, prevăzută în Anexa nr. 3 la prezenta hotătâre şi care face parte integrantă din aceasta.

**Art. 5.** Se mandatează d-nul MARIȘ ROVIN, reprezentant al UAT ȘILINDIA în Adunarea Generală a Asociaților din cadrul Asociației de Dezvoltare Intercomunitară Sistem Integrat de Gestionare a Deșeurilor, Județul Arad să voteze pentru aprobarea Strategiei de contractare, Studiului de fundamentare/oportunitate și a Documentației de atribuire pentru delegarea gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad, zona 3, prin procedura de negociere fără publicarea prealabilă a unui anunț de participare și să semneze în numele și pe seama Consiliul Local al COMUNEI ȘILINDIA documentele necesare aducerii la îndeplinire a prezentei hotărâri.

**Art. 6.** În situația în care reprezentantul Consiliului Local al comunei ȘILINDIA desemnat la art. 5, se află în imposibilitatea exercitării mandatului încredințat, interesele Consiliului Local al COMUNEI ȘILINDIA în Adunarea Generală a Asociaților din cadrul Asociației de Dezvoltare lntercomunitară Sistem Integrat de Gestionare a Deșeurilor Județul Arad, vor fi reprezentate de către dl ./d-na FEHER ȘTEFAN având funcția de VICEPRIMAR.

**Art. 7.** Aprobareadevierii fluxurilor deșeurilor și financiar este condiționată de aprobarea de către consiliile locate a acestora.

**Art. 8.** Aprobareavalorii estimate a achiziției este condiționată de aprobarea de către consiliile locate a tarifelor/taxelor de salubrizare ajustate/modificate.

**Art. 9.** Documentațiile de atribuire aprobate prin prezenta hotărâre pot fi modificate pe parcursul derulării procedurilor de achiziție, conform prevederilor legale în vigoare, modificărilor aduse de către instituțiile cu atribuții în verificarea acesteia, modificări necesare și impuse de către Agenția Națională pentru Achiziții Publice, urmare evaluării documentației de atribuire, în vederea postării în Sistemul Electronic de Achiziții Publice, CNSC și Curtea de Apel Timișoara/operatori economici interesați, după caz, urmare răspunsurilor la clarificările solicitate pe parcursul derulării procedurilor de achiziții publice, fără a fi necesar ca aceste modificări să se supună aprobării în Consiliile Locale și Adunării Generale a Asociaților.

**Art. 9** Prezenta hotărâre se comunică cu:

* Asociaţia de Dezvoltare Intercomunitară Sistem Integrat de Gestionare a Deşeurilor Judeţul Arad,
* Instituţia Prefectului – Judeţul Arad.

**PREŞEDINTE DE ŞEDINŢĂ,**

**Feher Ștefan**

**Contrasemnează,**

Secretar general

**Iercoşan Silvia**